**Formål med studieplanen**

Ifølge § 25 og § 35 i bekendtgørelse om de gymnasiale uddannelser er studieplanen en kortfattet og overskuelig skriftlig plan pr. klasse for progressionen i samspillet i undervisningen mellem fag og forløb samt tværgående kompetencer.

Formålet med studieplanen er at sikre sammenhæng og kontinuitet i uddannelsesforløbet for den enkelte klasse. Studieplanen er med til at give et kort og overskueligt overblik over uddannelsesforløbet, hvilket kan være et godt arbejdsredskab for lærerne og ledelsen samt skabe gennemsigtighed for eleverne.

Studieplanen kan også understøtte dialogen og samarbejdet i klasseteams, faggrupper el.lign. På den måde kan studieplanen hjælpe med at løfte det faglige samarbejde blandt lærerne og derigennem øge elevernes forståelse af, hvordan de enkelte fag spiller sammen og bidrager til det samlede uddannelsesforløb. Det kan eksempelvis være en idé at sætte studieplanen på dagsordenen sammen med drøftelse af forløb i fag og fagligt samspil samt progression i elevernes kompetencer på et antal møder i løbet af skoleåret i relevante fora på skolen.

**Studieplanens indhold**

Studieplanen skal være overordnet, kortfattet og overskuelig og indeholde en:

* plan for progressionen i samspillet i undervisningen mellem fag og forløb m.v. for at sikre sammenhæng og kontinuitet i uddannelsen
* ansvarsfordeling mellem klassens lærere og kravene til sammenhæng mellem enkeltfaglige og flerfaglige undervisningsforløb
* beskrivelse af progression og variation i brugen af forskellige arbejdsformer
* beskrivelse af mål for elevernes tilegnelse af viden, kundskaber og kompetencer i både det enkelte fag og i flerfaglige forløb.

**Skabelon for studieplanen**

|  |  |  |  |  |  |
| --- | --- | --- | --- | --- | --- |
| **Tidspunkt** | **Forløb** | **Fag + lærere** | **Arbejds- og produktformer** | **Progression – forbindelse til tidligere og fremtidige forløb** | **Sammenhæng til andre fag** |
| Foråret 1g | Politiske taler | FF 1.1: Fag: Dansk og samfundsfag (GR og NS) | Gruppearbejde, læreroplæg, mundtlige fremlæggelser, taler | Begrebspar: praktisk og teoretisk. |  |
|  | FF om modellering | Matematik og fysik |  | Kvantitativ/kvalitativ  Empirisk/formel |  |
|  | DHO | Oplysningstiden i Danmark (GR og FN)  Dansk og historie | Diverse | Diakron og synkron |  |
| Efteråret 2g | Imperialismen | Engelsk og historie (KT og FN) |  | Kausal og intentionel |  |
| Foråret 2g |  | Musik og matematik | Eleverne kunne vælge mellem 4 vidt forskellige emner (hvoraf de dog kun valgte 3). Emnerne var:   1. Stemningssystemer og C-dur-fuga (med mulighed for E-dur eller C-mol) 2. Det gyldne snit og Mozart klaversonate i C-dur (evt. med mulighed for en anden sonatesats) 3. Synthesizers 4. Konsonans og dissonans | diakron/synkron, teoretisk/praktisk, ideografisk/nomotetisk |  |
| Efteråret 3g |  |  |  |  |  |
| Foråret 3g |  |  |  |  |  |